[{"text_idx": "#000001", "text": "Vaimse tervenemise konverents 28. ja 29.aprill 2023"}, {"text_idx": "#000002", "text": "Kutsume ko\u0303iki to\u0308o\u0308tegijaid ja kaasto\u0308o\u0308lisi osalema 28. \u2013 29.04.2023 toimuval konverentsil, mis toimub Tallinna Metodisti kirikus Narva mnt 51."}, {"text_idx": "#000003", "text": "Konverentsil osavo\u0303tutasu on 35\u20ac mo\u0303lemad pa\u0308evad, osaledes u\u0308hel pa\u0308eva 25\u20ac.\nSumma sisaldab ku\u0308laliste kulusid, ruumide rent ja kohvipausid."}, {"text_idx": "#000006", "text": "Jason ja Karen on olnud abielus kolmku\u0308mmend aastat ning neil on kolm armsat last vanuses 16\u201328, kellest vanim on abielus. Jason on Inglismaal Cambridgeshire\u2019is asuva St Ives Christian Fellowship\u2019i pastor ja Karen abistab teda, olles samas ka juhtmeeskonnas. Enne St. Ives\u2019i kolimist juhtis Jason u\u0308le kuueteist aasta Loode-Londonis vaimse tervise heategevusorganisatsiooni ja pidas aeg-ajalt loenguid vaimsest tervisest. Jasonil on psu\u0308hholoogiakraad ning ta on o\u0303ppinud teoloogiat ja no\u0303ustamist Londoni teoloogiakoolis (LST). Karen o\u0303ppis LST-s teoloogiat ja tal on no\u0303ustamiskraad. Ja\u0308tkame koosto\u0308o\u0308d oma koguduse ja teiste kirikujuhtidega, kes toetavad neid nende teenistuses. Soovime na\u0308ha Jumala Kuningriiki kohaliku kiriku teenimise kaudu ja et inimesed saaksid teada Jumala Isa su\u0308damest suuremat ilmutust. Eestil on meie su\u0308dames eriline koht alates meie esimesest ku\u0308laska\u0308igust mitu aastat tagasi."}, {"text_idx": "#000007", "text": "Karmen Maikalu on rohkem kui 20-aastase to\u0308o\u0308kogemusega psu\u0308hholoog ja pereterapeut. Ta on Eesti Koolipsu\u0308hholoogide U\u0308hingu juht, teeb PREP-paarisuhtekoolitusi ning juhib vanemlusprogramme Imelised Aastad ja Gordoni Perekool. Karmen on kirglik eestko\u0303neleja vaimse tervise ja peresuhete teemadel nii meedias kui erinevatel konverentsidel ja koolitustel. Ta on pa\u0308lvinud oma to\u0308o\u0308 eest presidendilt Valgeta\u0308he IV ja\u0308rgu teenetema\u0308rgi ning valiti 2022. a Eesti 100 mo\u0303jukaima isiku hulka."}, {"text_idx": "#000008", "text": "Aleksander Pulver on lo\u0303petanud Tartu U\u0308likooli psu\u0308hholoogia erialal ja samas saanud ka doktorikraadi psu\u0308hholoogias. To\u0308o\u0308tanud u\u0308le 40 aasta nii Tartu U\u0308likoolis kui Tallinna U\u0308likoolis. Valdab erinevaid isiksusepsu\u0308hholoogia, suhtlemispsu\u0308hholoogia, organisatsioonipsu\u0308hholoogia ja psu\u0308hhomeetria valdkondi teoreetilisel ja praktilisel tasemel. Lugenud erinevaid erialaseid kursusi BA, MA ja PhD tasemel. Viinud la\u0308bi u\u0308le 30 aasta ta\u0308iendkoolituskursi (sh. suhtlemistreeninguid ning psu\u0308hhoteraapilisi gruppe) stressiga toimetuleku, mitteverbaalse suhtlemise, isiksusepsu\u0308hholoogia, emotsionaalsete suhete ning emotsioonide regulatsiooni alal (mahuga 4 kuni 60 tundi)."}]